Det er fem Sportmaster-butikker, lagersalg og AaB Sport & Fashion, der nu er blevet solgt fra AaB A/S til den islandske kapitalfond Arev og det islandske selskab Straumur. Salget medfører, at samarbejdet med Sportmaster-butikkerne kan fortsætte og udvikle sig. - Salget betyder faktisk en udvidelse af samarbejdet med Sportmaster med eksempelvis salg af AaB-relaterede produkter, merchandise og billetter ikke bare i vores nuværende butikker, men også i andre Sportmaster-butikker, siger AaB's bestyrelsesformand Per Søndergaard. Med salget opjusterer AaB A/S dermed forventningerne til resultatet for 2008, hvor der nu forventes et overskud på omkring 30 millioner kroner før skat. - AaB's medejerskab af Sportmaster-butikkerne blev af kortere varighed, end det var hensigten. Glædeligt er det, at AaB samlet har tjent over kr. 10. mio. før skat på investeringen i butikkerne, siger AaB's bestyrelsesformand Per Søndergaard. Salget får dog ingen praktisk betydning for selve butikkerne, der fortsætter som hidtil.

Opsummering:
AaB A/S har høje forventninger til resultatet for 2008 og har derfor solgt nogle af sine butikker til islandske investorer.